SCB จับมือ “ซีพี” ตั้งกองทุน Venture Capital รุกคืบเทคโนโลยี “บล็อกเชน”
SCB ผนึก “เครือเจริญโภคภัณฑ์” ตั้งกองทุน Venture Capital ขนาด 600-800 ล้านเหรียญสหรัฐฯ ลงทุนในธุรกิจเทคโนโลยีทางการเงินด้านต่างๆ
SCB ผนึก “เครือเจริญโภคภัณฑ์” ตั้งกองทุน Venture Capital ขนาด 600-800 ล้านเหรียญสหรัฐฯ ลงทุนในธุรกิจเทคโนโลยีทางการเงินด้านต่างๆ
22 ก.ย. 2564

นายอารักษ์ สุธีวงศ์ ผู้จัดการใหญ่ ธนาคารไทยพาณิชย์ จำกัด (มหาชน) หรือ SCB เปิดเผยว่า ที่ประชุมคณะกรรมการธนาคารมีมติให้ บริษัท เอสซีบี เท็นเอกซ์ จำกัด ซึ่งเป็นบริษัทย่อยและบริษัทในกลุ่มธุรกิจทางการเงินของธนาคาร ตกลงร่วมมือกับ บริษัท เครือเจริญโภคภัณฑ์ จำกัด (ซีพีจี) ในการจัดตั้งกองทุน Venture Capital ขนาด 600-800 ล้านเหรียญสหรัฐฯ
โดยมีวัตถุประสงค์เพื่อการลงทุนในธุรกิจเทคโนโลยี ทางการเงินในด้านต่างๆ เช่น เทคโนโลยีบล็อกเชน Decentralized Finance ตลอดจนเทคโนโลยีที่เกิดใหม่อื่นๆ โดยนอกเหนือจากการ บริหารกองทุนร่วมกันแล้ว กลุ่มธนาคารและกลุ่มซีพีจีจะร่วมลงทุนในกองทุนนี้ร่วมกับผู้ลงทุนที่ไม่ใช่ผู้ลงทุนรายย่อย (accredited investor)
ทั้งนี้ การจัดตั้งกองทุนดังกล่าวต้องเป็นไปตามข้อกำหนดของหน่วยงานกำกับทางการที่เกี่ยวข้อง ธนาคารจะแจ้งให้ทราบ ต่อไปเมื่อมีความคืบหน้าที่สำคัญ